ELŐTERJESZTÉS 3. SZ. MELLÉKLETE

MEGÁLLAPODÁS

a Veresegyház Város Önkormányzata által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről szóló megállapodás és az Nkt. 99/H. § (3) bekezdése alapján kötött vagyonkezelési szerződés végrehajtására

amely létrejött egyrészről:

**Veresegyház Város Önkormányzata** (székhelye: 2112 Veresegyház, Fő út 35., adószám: 15730576-2-13, statisztikai számjele: 15730576-8411-321-13, törzskönyvi azonosító száma a Magyar Államkincstárnál: 730578, képviseli a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. §-a szerint: Pásztor Béla polgármester, jogi ellenjegyző: Garai Tamás József jegyző és az államháztartásról szóló 2011. évi CXCV. törvény (a továbbiakban: Áht.) 37. § (1) bekezdése szerinti pénzügyi ellenjegyző: Jáger Ágnes pénzügyi osztályvezető, bankszámlaszáma: K&H Bank Zrt. 10402991-49565452-57481014) mint használatba adó (a továbbiakban: **Önkormányzat**), valamint a

**Dunakeszi Tankerületi Központ**

székhelye: 2120 Dunakeszi, Állomás sétány 4.

képviseli: Eich László tankerületi igazgató

adóigazgatási azonosító száma: 15835066-2-13

Előirányzat-felhasználási keretszámla száma: 10032000-00336640-00000000

ÁHT azonosítója: 361606

KSH statisztikai számjele: 15835066-8412-312-13

mint használatba vevő (a továbbiakban: **Tankerület**)

– (a továbbiakban Használatba adó és Használatba vevő együttesen: **Felek**) között az alábbi feltételekkel:

1. Felek rögzítik, hogy egymással 2016. év december hónap 15. napján a nemzeti köznevelésről szóló 2011. évi CXC. törvény (a továbbiakban Nkt.) 99/H § (3) bekezdése alapján a köznevelési intézmények állami működtetésbe vételével kapcsolatosan Veresegyház belterület 1, 1633, és 3542/4 helyrajzi számú ingatlanokra (a továbbiakban együttesen: ingatlanok) vagyonkezelési szerződést, az állami működtetésbe vétellel összefüggő jogok és kötelezettségek átadásáról megállapodást (a továbbiakban: megállapodás) kötött.
2. Felek rögzítik, hogy az állami működtetésbe vétel keretén belül a TK vagyonkezelésébe kerül 2017. év január hónap 01. napjától
   1. a Veresegyház belterület 1 hrsz-ú ingatlan 607207 / 617989 hányadban,
   2. a Veresegyház belterület 3542/4 hrsz-ú ingatlan 704622/732802 hányadban,
   3. a Veresegyház belterület 1633 hrsz-ú ingatlan 50875/58201 hányadban,
3. A Veresegyház belterület 1 helyrajzi számú iskolaépület aulájában található értékmegőrző szekrények az Önkormányzat költségvetési szerve, a Gazdasági Műszaki Ellátó Szervezet (székhelye: 2112 Veresegyház, Sport u 4, törzskönyvi azonosító száma-törzsszáma: a Magyar Államkincstár Budapesti és Pest Megyei Igazgatóságánál 391975, adószáma: 15391975-2-13, statisztikai számjele: 15391975-7514-322-13, képviseli: Nagy József Attila igazgató, pénzügyi ellenjegyzője: Kovács Zsuzsanna gazdasági vezető, rövidített elnevezése szerint és a továbbiakban: GAMESZ) tulajdonát képezik, így azok felett a GAMESZ gyakorolja a birtoklás, a használat és a rendelkezés jogát. E körben a GAMESZ az értékmegőrző szekrények karbantartását és üzemeltetését egész évben folyamatosan végzi, ezért a Használatba vevő hozzájárul ahhoz, hogy mind a karbantartás során, mind az értékmegőrző szekrények bérbe adásakor a GAMESZ munkatársai az iskolaépületbe bármikor szabadon beléphessenek, és az értékmegőrző szekrények bérbe adásával kapcsolatosan felmerülő feladatokat szabadon elláthassák.
4. Az állami működtetésbe vétellel kapcsolatosan a Felek megállapodnak, hogy a TK a megállapodás II. 1. pontja alapján az állami működtetés időtartamára azon ingatlanokra, amelyek esetében vagyonkezelői jogot gyakorol, külön szerződést köt
   1. a hulladékgazdálkodási szolgáltatásra,
   2. a víziközmű-szolgáltatásra,
   3. a geotermikus hőszolgáltatásra (a közbeszerzésekről szóló 2015. évi CXLIII. törvény 112. § (1) bekezdés b) pontja alapján alkalmazandó Kbt. 98. § (2) bekezdés c) pontja alapján hirdetmény nélküli tárgyalásos eljárás eredményeképpen)
   4. az elektronikus távközlési szolgáltatásra (internet).
5. Felek megállapodnak abban, hogy mind a villamos energia szolgáltatás, mind a földgáz szolgáltatás igénybevétele az Önkormányzat által teljesítmény lekötéssel érintett közbeszerzés keretében Vevői konzorcium tagjaként kötött szerződések keretében történik. A tankerület számlafizetőként kerül megjelölésre a vagyonkezelésbe adott ingatlanok elektromos és gáz fogyasztási helyei vonatkozásában. A fogyasztásmérők tulajdonjoga az önkormányzatnál marad. A felek kifejezetten megállapodnak abban, hogy a szerződésekben vállalt teljesítmény követelmény alul vagy felülteljesítése esetén esetlegesen felszámított szolgáltatási díj és pótdíj megfizetésének kötelezettsége a TK-t terheli.
6. Felek megállapodnak, hogy az Önkormányzat a köznevelési intézményekben használt 11 (tizenegy) darab kapcsolási számú mobiltelefon előfizetés (12. számú melléklet) díját megfelelő időben továbbszámlázza a TK-nak.
7. Felek megállapodnak abban, hogy a továbbszámlázással, átszámlázással kapcsolatban a TK az Önkormányzat részére, a számla kézhezvételétől számított 8 munkanapon belül köteles fizetni.
8. Felek megállapodnak abban, hogy a konyhával rendelkező köznevelési intézmények konyháit a GAMESZ almérőórákkal látja el, s a konyhák fogyasztását az Önkormányzat az almérők által mért fogyasztás szerint maga fizeti. Az almérőórák mérőóraállását 2017. év január hónap 01. napján a Felek valamennyi ingatlan esetében közös jegyzőkönyvben veszik fel.
9. Az állami működtetésbe vett ingatlanokra vetített biztosítási díjrészt az Önkormányzat a TK-nak továbbszámlázza.
10. Felek megállapodnak abban, hogy a továbbszámlázás körében a TK fizetési késedelme esetére a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdése szerinti mértékű késedelmi kamatot és a behajtási költségátalányról szóló 2016. évi IX. törvény 3. §-a szerinti mértékű behajtási költségátalányt köteles az Önkormányzatnak megfizetni.
11. Felek rögzítik, hogy a jelen megállapodásuk 5. pont b, c, d, pontjai szerinti szolgáltatások szerződésszámait, fogyasztási hely azonosítóit és egyéb adatait
    1. a víziközmű-szolgáltatás vonatkozásában a 1. számú melléklet,
    2. a geotermikus hőszolgáltatás vonatkozásában 2. számú melléklet,
    3. az elektronikus távközlési szolgáltatás vonatkozásában a 3. számú melléklet

tartalmazza.

1. Felek rögzítik, hogy a jelen megállapodásuk 6. pont szerinti szolgáltatások szerződésszámait, fogyasztási hely azonosítóit és egyéb adatait
   1. villamos energia szolgáltatás vonatkozásában a 4. számú melléklet,
   2. a földgáz szolgáltatás vonatkozásában az 5. számú melléklet,

tartalmazza.

1. A Felek a jelen szerződést 2017. január 1. napjától kezdődő határozatlan időtartamra kötik. A Felek megállapodnak, hogy a szerződést évenként, közösen előre egyeztetett időpontban – de első alkalommal legkésőbb 2017. június 30. napjáig – felülvizsgálják, mely során megvizsgálják a szerződés azonos tartalommal való fenntarthatóságának és a szerződés szerinti feladatok mikénti elláthatóságának kérdését a gyakorlati tapasztalatok tükrében. A Felek kötelezettséget vállalnak, hogy a felülvizsgálat eredményeképpen – amennyiben azok jogos érdekeiket nem sértik– minden olyan módosítást és szükséges intézkedést megtesznek, amely ahhoz szükséges, hogy a szerződés szerinti feladatok a megszokott színvonalon, biztonságosan elláthatóak legyenek.

A Felek a jelen szerződést mint akaratukkal mindenben megegyezőt, ügyleti akaratuknak megfelelően alapító okiratuknak és az Áht-nak megfelelően aláírták.

1-12. számú mellékletek

Kelt Veresegyházon, 2016. év ………………………napján.

Kelt: …………….., 2016. december „….”.

|  |  |
| --- | --- |
| …………………………………………  **Veresegyház Város Önkormányzat**  **képviseli**  **Pásztor Béla**  **polgármester** | ………………………………………..  **Dunakeszi Tankerületi Központ**  **képviseli**  **Eich László**  **tankerületi központ igazgató** |
| pénzügyileg ellenjegyzem:  Kelt: …………….., 2016. december „….”.  ……………………………………………  **Önkormányzat**  …  gazdasági vezető | pénzügyileg ellenjegyzem:  Kelt: …………….., 2016. december „….”.  ……………………………………………  **Tankerületi Központ**  …………  gazdasági vezető |

|  |  |
| --- | --- |
| Ellenjegyzem:  Kelt: …………….., 2016. december „….”.  ……………………………………….  jegyző | Ellenjegyzem:  Kelt: …………….., 2016. december „….”.  ……………………………………….. |