

**Veresegyház Város Polgármestere**

2112 Veresegyház, Fő út 35.Tel: 28 – 588-600 Fax: 28 – 588-646

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

**a Képviselő-testület 2016. december 13- i rendes/rendkívüli ülésére**

**Tárgy: A piac-, vásár-, és búcsútartásáról szóló 4/1997.(II.28.) önkormányzati rendelet módosítása**

**Készítette:** Oroszi-Ványi Melinda önkormányzati referens

**Látta és ellenjegyzi:** Garai Tamás jegyző

**Tárgyalta:** Pénzügyi Bizottság,

Ügyrendi, Jogi és Közbiztonsági Bizottság

Az előterjesztés **nyílt/zárt** ülésen tárgyalható.

A döntés elfogadásához **egyszerű/minősített** döntés szükséges

**ELŐTERJESZTÉS**

**Tárgy: A piac-, vásár-, és búcsútartásáról szóló 4/1997.(II.28.) önkormányzati rendelet módosítása**

**Tisztelt Képviselő-testület!**

Veresegyház Város Önkormányzat Képviselő-testülete 4/1997.(II.28.) rendeletével alkotta meg a piac-, vásár- és búcsútartás rendjét, valamint díjtételeit, melyet legutóbb 2014-ben módosított.

A piac jövedelmezőségét és az elárusítók anyagi teherbíró képességét figyelembe véve úgy ítéljük meg, hogy szükséges a díjak kis mértékben történő emelése az alábbiak szerint:

* Javasolom az éves bérletek árának 1.000,- Ft-tal történő növelését mind az I., mind a II. övezetben.

Ezzel párhuzamosan a napijegy árakat 200,- Ft-tal javaslom emelni.

* A teherautók és büfékocsik esetében a bérletek árának 10.000,- Ft-tal, a napijegy árának 1.000,- Ft-tal történő növelésére teszek javaslatot.
* Az elektromos áramot vételezők esetében 800.-Ft/nap díjra történő emelést javasolom, amely fedezi a napi elektromos áramfogyasztást.
* A nem piaci napokon történő alkalmi árusítás díját 100,- Ft-tal javasolom emelni.
* A pótdíjat 1.000- Ft/m2 összegről 2.000,- Ft/m2 összegre javaslom emelni.

Fentiek alapján kérem a tisztelt Képviselő-testületet a rendelet-tervezet megtárgyalására, és a rendelet módosításra.

Veresegyház, 2016. november 23.

**Pásztor Béla**

polgármester

**Veresegyház Város Önkormányzat Képviselő-testületének**

**……./2011.(XI…..) ÖR. rendelete**

**a piac-, vásár, és búcsútartásról szóló**

**4/1997.(II.28.) számú rendeletének módosításáról**

**(tervezet)**

Veresegyház Város Önkormányzat Képviselő-testülete a 2011. évi CLXXXIX. törvény 32. cikk (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva

a piac,- vásár- és búcsútartás rendjéről szóló 4/1997.(II.28.) önkormányzati rendeletét (továbbiakban: R.) az alábbiak szerint módosítja.

**1.§**

A R. 1. sz. melléklete helyébe jelen rendelet 1. számú mellékletében foglaltak kerülnek.

**2.§**

**Záró rendelkezés**

1. Ezen rendelet 2017. január 1-től lép hatályba.
2. A rendelet kihirdetéséről a helyben szokásos módon a jegyző gondoskodik.

Veresegyház, 2016. november 23.

**Garai Tamás Pásztor Béla**

jegyző polgármester

1. **számú melléklet**

***Piaci díjtételek 2017. január 1-től***

***Éves bérlet I. övezetben:***

* sátor, asztal (Ft/m2/év): 13.000,-
* őstermelő (Ft/m2/év): 7.000,-

***Éves bérlet II. övezetben:***

* sátor, asztal (Ft/m2/év): : 11.000,-
* őstermelő (Ft/m2/év): : 7.000,-

***Árusítópad, sátor, egyéb árusok földről:***

* napijegy bérlettel: 700,-
* napijegy bérlet nélkül 1.000,-

***Őstermelők:***

* napijegy bérlettel: 600,-
* napijegy bérlet nélkül: 800,-

***Teherautó és büfékocsi:***

* helyi bérlet (Ft/büfékocsi/év): 60.000,-
* napijegy bérlettel (Ft/kocsi/nap): 5.000,-
* napijegy bérlet nélkül (Ft/kocsi/nap): 7.000,-

***Elektromos áram vételezése*** *(Ft/nap):*630,- Ft + 170,- Ft ÁFA=800,-

***Alkalmi árusítás*** *(nem piaci napokon- Ft/m2):*1.000,-

***Pótdíj*** *(a kifizetett terület túllépése esetén – Ft/m2)*2.000,-