

**Veresegyház Város Polgármestere**

2112 Veresegyház, Fő út 35. Tel: 28 – 588-600 Fax: 28 – 588-646

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

**a Képviselő-testület 2016. december …..-i rendes / rendkívüli ülésére**

**Tárgy:** köznevelési alapfeladatokat ellátó köznevelési intézményeknek a Dunakeszi Tankerületi Központ részére történő ingyenes vagyonkezelésbe adásához kapcsolódó szerződések elfogadása

**Készítette:** Balogh Ildikó igazgatási ügyintéző

**Látta és ellenjegyzi:** Garai Tamás jegyző

**Tárgyalja:** Pénzügyi Bizottság

Ügyrendi, Jogi és Közbiztonsági Bizottság

Az előterjesztés **nyílt/zárt** ülésen tárgyalható

A döntés elfogadásához **egyszerű/minősített** többség szükséges

**E L Ő T E R J E S Z T É S**

**Tárgy:** köznevelésialapfeladatokat ellátó köznevelési intézményeknek a Dunakeszi Tankerületi Központ részére történő ingyenes vagyonkezelésbe adásához kapcsolódó szerződések elfogadása

**Tisztelt Képviselő-testület!**

„A nemzeti köznevelésről” szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról (továbbiakban: köznevelési intézmények).

A köznevelési intézmények vonatkozásában az Önkormányzat a működtetési feladatokat 2016. december 31. napjáig látja el.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg.

Ennek végrehajtásához „az állami köznevelési közfeladat ellátásában fenntartóként részt vevő szervekről, valamint a Klebelsberg Központról” szóló 134/2016. (VI. 10.) Korm. rendelet (a továbbiakban: Korm. rendelet) került kibocsátásra, melynek alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei kiválnak, és a Korm. rendeletben meghatározott tankerületi központba olvadnak be, a KLIK központi szerve 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja az Átvevő Tankerületi Központ. Veresegyház város esetében –ezen előterjesztésben feltüntetett intézmények vonatkozásában - a jogutód tankerületi központ a Dunakeszi Tankerületi Központ lesz.

2017. január 1-jétől az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézményeknek (az Nkt. 76. §-ban meghatározott) a működtetésével kapcsolatos jogviszonyokból származó jogok és kötelezettségek a tankerületi központot illetik meg, illetve terhelik.

Az Nkt. 99/H. § (1) bekezdése szerint 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül.

A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

A fentiek alapján az Átvevő Tankerületi Központ és Veresegyház Város Önkormányzata vagyonkezelési szerződést (1.sz. melléklet), továbbá az Nkt. 99/H. § (3) bekezdése alapján egyidejűleg átadás-átvételi megállapodást (*a Veresegyház Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről)*  (2. sz. melléklet) kötnek egymással, melyben meghatározzák az Átvevő ingyenes vagyonkezelésébe kerülő ingó és ingatlan vagyonelemek körét.

Tekintettel arra, hogy az ingyenes vagyonkezelésbe adandó épületek tekintetében az értékcsökkenés visszapótlásának kérdéseiről a felek idő hiányában és eltérő jogértelmezés miatt nem tudtak megállapodni ezért a vagyonkezelési szerződés tervezet 26. pontja (amely ezen kérdést tárgyalná) arról rendelkezik, hogy a felek az értékcsökkenés visszapótlásának kérdéséről 2017. június 30-ig külön megállapodást kötnek.

Veresegyház Város Önkormányzata köt szerződést a Veresegyházi Kistérség Önkormányzatainak Többcélú Társulása által működtetett Veresegyházi Egységes Gyógypedagógiai Módszertani Intézmény működtetésének a Tankerülethez történő átadása vonatkozásában is a Társulás által adott felhatalmazás alapján (7. sz. melléklet).

Dunakeszi Tankerületi Központhoz kerülnek vagyonkezelésbe átadásra az alábbi intézmények az itt megjelölt épületeik vonatkozásában:

|  |  |  |
| --- | --- | --- |
| Sorszám | Ingatlan címe (irányítószám település, cím) | Helyrajzi szám |
| 1 | 2112 Veresegyház, Mogyoródi utca 5-7.  704622/732802 hányadban | 3542/4 |
| 2 | 2112 Veresegyház, Nap utca 14/A alatti Lisznyai Szabó Gábor Alapfokú Művészeti Iskola(Zeneiskola) épülete  26395/73735 hányadban | 1633 |
| 3 | 2112 Veresegyház, Fő út 77-79.  607207/617989 hányadban | 1 |

Megjegyzendő, hogy a Veresegyház belterület 1633 hrsz-ú kivett kultúrház és zeneiskolamegnevezésű ingatlan természetben Veresegyház, Nap utca 14/A. megjelöléssel szerepel az ingatlan nyilvántartásban, ahol - a tényleges építményeket és funkciókat tekintve - áll a Váci Mihály Művelődési Ház (Veresegyház, Köves utca 14. címet használva) és a Lisznyay Szabó Gábor a Alapfokú Művészeti Iskola épülete is. A vagyonkezelésbe adási szerződés valamint az átadás-átvételi megállapodás a Lisznyay Szabó Gábor Alapfokú Művészeti Iskola épületének vagyonkezelésbe adásáról rendelkezik. A Váci Mihály Művelődési Ház épületét illetően -a lentebb tárgyaltaknak megfelelően - ingyenes használati szerződés jön létre.

A Veresegyházi Egységes Gyógypedagógiai és Módszertani Intézmény székhelyét képező épület (Veresegyház, Kálvin utca 6.) nem a Dunakeszi Tankerületi Központhoz kerül átadásra, hanem a Ceglédi Tankerületi Központhoz, mivel ebben az ingatlanban működik a Pest Megyei Pedagógiai Szakszolgálat Gödöllői Tagintézményének Veresegyházi Telephelye. Továbbá fontos kiemelni, hogy a Veresegyházi Egységes Gyógypedagógiai és Módszertani Intézmény önálló iskolaépülete jelenleg építés alatt van.

A Veresegyházi Egységes Gyógypedagógiai és Módszertani Intézmény ingóságait, kötelezettségvállalásait, követeléseit, átkerülő alkalmazottait szintén a Dunakeszi Tankerületi Központ részére kell átadni, mivel ez az intézmény is a Dunakeszi Tankerülethez fog tartozni.

A vagyonkezelési szerződésben valamint az átadás átvételi megállapodásban nem szabályozható, de a költségek viselése szempontjából jelentős kérdéseket magában foglaló - külön íven szövegezett - megállapodásban (*a Veresegyház Város Önkormányzata által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről szóló megállapodás és az Nkt. 99/H. § (3) bekezdése alapján kötött vagyonkezelési szerződés végrehajtására*) (3. sz. melléklet) szükséges rögzíteni.

Ingyenes használati jog kerül biztosításra az átvevő tankerület számára azon ingatlanok vonatkozásában, amelyek egyéb funkciójukat is tekintve nem kerülnek vagyonkezelésbe.

2017. január 1. napjától Dunakeszi Tankerületi Központ ingyenes használatba kerülnek a Veresegyházi Egységes Gyógypedagógiai és Módszertani Intézmény osztályainak elhelyezése céljából határozatlan időre, de ténylegesen az új iskolaépület használatba vételéig:

- a Veresegyház Köves utca 12. alatti, 1634 hrsz-ú lakóház udvar megnevezésű ingatlan kizárólagosan (4. sz. melléklet), valamint

- a Veresegyház Köves utca 14. alatti, 1633 hrsz-ú kivett kultúrház és zeneiskola megnevezésű ingatlan 127,52 négyzetméter területe (a szerződésben részletezett helyiségek vonatkozásában) továbbá a közös helyiségek (5. sz. melléklet). Ez utóbbi szerződést a Váci Mihály Művelődési Ház igazgatója mint vagyonkezelési jog címzettje írja alá.

Veresegyház Város Önkormányzata feltétlen és visszavonhatatlan hozzájárulását adja ahhoz, hogy a Dunakeszi Tankerületi Központ vagyonkezelésébe kerülő ingatlanok vonatkozásában a Dunakeszi Tankerületi Központ vagyonkezelői joga az alábbi arányban bejegyzésre kerüljön:

* Veresegyház belterület 1 hrsz-ú ingatlanon (2112 Veresegyház, Fő út 77-79.) 607207/617989 hányadban
* Veresegyház belterület 1633 hrsz-ú ingatlanon (2112 Veresegyház, Nap utca 14/A alatti Zeneiskola épülete) 26395/73735 hányadban
* Veresegyház belterület 3542/4 hrsz-ú ingatlanon (2112 Veresegyház, Mogyoródi utca 5-7.) 704622/732802 hányadban.

Fentieken túlmenően Veresegyház Város Önkormányzatának érdekeit szem előtt tartva – valamint az érintett köznevelési intézményekben továbbra is a Gazdasági Műszaki Ellátó Szervezet (2112 Veresegyház, Sport utca 4.) által biztosított iskolai étkezés továbbá a Zeneiskola alagsorában elhelyezett szintén a GAMESZ által üzemeltetett termálfűtési rendszer működtetésének biztosítása céljából - kiemelkedő jelentőségű, hogy Veresegyház Város Önkormányzata vagyonkezelői jogot alapítson ( mely az ingatlan-nyilvántartásba bejegyzésre kerüljön) a Gazdasági Műszaki Ellátó Szervezet javára az alábbi ingatlanok itt feltüntetett vagyonkezelési értékének arányában:

* Veresegyház belterület 1 hrsz-ú ingatlanon 10782/617989 hányadra,
* Veresegyház belterület 1633 hrsz-ú ingatlanon 3801/73735 hányadra és a
* Veresegyház belterület 3542/4 hrsz-ú ingatlanon 28180/732802 hányadra .

Veresegyház Város Önkormányzata feltétlen és visszavonhatatlan hozzájárulását adja ahhoz, hogy a Veresegyház belterület 1 hrsz-ú és a Veresegyház belterület 3542/4 hrsz-ú ingatlan tulajdoni lapján a Fabriczius József Általános Iskola – mindkét ingatlan esetében - 1/1 hányadú vagyonkezelői joga (59857/2012.08.08. bejegyző határozatszámon) és a Veresegyház belterület 1633 hrsz-ú ingatlan tulajdoni lapján a Lisznyai Szabó Gábor Zeneiskola Alapfokú Művészetoktatási Intézmény 30196/73735 hányadú, (59849/2/2012.08.08. határozatszámon) vagyonkezelői joga törlésre kerüljön.

A vagyonkezelési szerződésben a vagyonkezelési jogok alapításához valamint az itt jelzettek törléséhez a Dunakeszi Tankerületi Központ is visszavonhatatlan hozzájárulását adja.

Fentieken túlmenően a Veresegyház belterület 1633 hrsz-ú ingatlanon a Váci Mihály Művelődési Ház vagyonkezelői joga van bejegyezve. A Váci Mihály Művelődési Ház vezetője a további vagyonkezelői jogok alapításához külön nyilatkozatban hozzájárul (6. sz. melléklet).

Kérem a tisztelt Képviselő-testületet fentiek megvitatására és a határozati javaslatok elfogadására!

Veresegyház, 2016. december 12.

**Pásztor Béla**

polgármester

**1.számú határozati javaslat:**

1. Veresegyház Város Önkormányzata a Dunakeszi Tankerületi Központtal 2017. január 1-i hatállyal vagyonkezelési szerződést (1.sz. melléklet) köt a Nkt. 74.§ (1) bekezdése szerinti – Dunakeszi Tankerületi Központhoz kerülő - köznevelési intézményei ingyenes vagyonkezelésbe adására az alábbi ingatlanokat illetően az itt meghatározott – a Dunakeszi Tankerületi Központot megillető - vagyonkezelési jog arányainak figyelembe vételével:

|  |  |  |
| --- | --- | --- |
| **Sorszám** | **Ingatlan címe (irányítószám település, cím)** | **Helyrajzi szám** |
| 1 | 2112 Veresegyház, Mogyoródi utca 5-7.  704622/732802 hányadban | 3542/4 |
| 2 | 2112 Veresegyház, Nap utca 14/A alatti Lisznyai Szabó Gábor Alapfokú Művészeti Iskola (Zeneiskola) épülete  26395/73735 hányadban | 1633 |
| 3 | 2112 Veresegyház, Fő út 77-79.  607207/617989 hányadban | 1 |

1. A képviselő-testület megbízza és felhatalmazza a polgármestert a „Vagyonkezelési szerződés” (1. sz. melléklet) aláírására.

Határidő: 2016.12.15.

Felelős: Polgármester

**2.számú határozati javaslat:**

1. Veresegyház Város Önkormányzata a Dunakeszi Tankerületi Központtal átadás-átvételi megállapodást (*a Veresegyház Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről)* (2. sz. melléklet) köt, melyben meghatározzák a Dunakeszi Tankerületi Központ ingyenes vagyonkezelésébe kerülő ingó és ingatlan vagyonelemek körét.
2. A képviselő-testület megbízza és felhatalmazza a polgármestert a „Megállapodás a Veresegyház Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről”(2. sz. melléklet) aláírására.

Határidő: 2016.12.15.

Felelős: Polgármester

**3.számú határozati javaslat:**

1. Veresegyház Város Önkormányzata és a Dunakeszi Tankerületi Központ további - külön íven szövegezett- megállapodásban (*a Veresegyház Város Önkormányzata által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről szóló megállapodás és az Nkt. 99/H. § (3) bekezdése alapján kötött vagyonkezelési szerződés végrehajtására*) (3. sz. melléklet) rögzíti a vagyonkezelési szerződésben valamint az átadás átvételi megállapodásban nem szabályozható, de a költségek viselése szempontjából jelentős kérdéseket.
2. A képviselő-testület megbízza és felhatalmazza a polgármestert a „Megállapodás *a Veresegyház Város Önkormányzata által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről szóló megállapodás és az Nkt. 99/H. § (3) bekezdése alapján kötött vagyonkezelési szerződés végrehajtására”*  (3. sz. melléklet) aláírására.

Határidő: 2016.12.15.

Felelős: Polgármester

**4.számú határozati javaslat:**

1. Veresegyház Város Önkormányzata és a Dunakeszi Tankerületi Központ 2017. január 1. napjától ingyenes ingatlanhasználati szerződés köt egymással a Veresegyház Köves utca 12. alatti (1634 hrsz-ú) ingatlanra (4. sz. melléklet).
2. A képviselő-testület megbízza és felhatalmazza a polgármestert a „Versegyház, Köves utca 12. alatti (1634 hrsz-ú) ingatlanra vonatkozó „Ingyenes ingatlanhasználati szerződés” aláírására” (4. sz. melléklet) aláírására.

Határidő: 2016.12.15.

Felelős: Polgármester

**5.számú határozati javaslat:**

1. Veresegyház Város Önkormányzatának képviselő-testülete tudomásul veszi, hogy Váci Mihály Művelődési Ház és a Dunakeszi Tankerületi Központ ingyenes ingatlanhasználati szerződést köt, szintén 2017. január 1. napjától a Veresegyház Köves utca 14. alatti, 1633 hrsz-ú kivett kultúrház és zeneiskola megnevezésű ingatlan 127,52 négyzetméter területére (a szerződésben részletezett helyiségek vonatkozásában) továbbá a közös helyiségekre (5. sz. melléklet).
2. A képviselő-testület megbízza a Váci Mihály Művelődési Ház vezetőjét Kelemenné Boross Zsuzsannát, hogy a Veresegyház Köves utca 14. alatti, 1633 hrsz-ú ingatlan vonatkozásában az „Ingyenes ingatlanhasználati szerződés”-t (5. sz. melléklet) aláírja, a továbbá felhatalmazza az ingatlanon fennálló vagyonkezelői jog alapján a jelen határozatban szereplő további vagyonkezelési jogok bejegyzéséhez nyilatkozatban (6. sz. melléklet) járuljon hozzá.
3. A képviselő-testület megbízza és felhatalmazza Veresegyház Város Önkormányzatának képviseletében eljáró Dr. Papp Dávid József ügyvédet, hogy a Váci Mihály Művelődési Ház vezetője fent hivatkozott „Nyilatkozat”-ának PMKH Gödöllői Járási Hivatal Földhivatali Osztályához történő bejelentése ügyében járjon el.

Határidő: 1-2. pont vonatkozásában 2016.12.15.

3.pont vonatkozásában: 2016.12.31.

Felelős: 1-2. pont vonatkozásában: Váci Mihály Művelődési Ház vezetője:

Kelemenné Boross Zsuzsanna

3.pont vonatkozásában: Polgármester

**6.számú határozati javaslat:**

1. Veresegyház Város Önkormányzata feltétlen és visszavonhatatlan hozzájárulását adja ahhoz, hogy a Dunakeszi Tankerületi Központ vagyonkezelésébe kerülő ingatlanok vonatkozásában a Dunakeszi Tankerületi Központ vagyonkezelői joga az alábbi arányban bejegyzésre kerüljön:
   * + Veresegyház belterület 1 hrsz-ú ingatlanon (2112 Veresegyház, Fő út 77-79.) 607207/617989 hányadban
     + Veresegyház belterület 1633 hrsz-ú ingatlanon (2112 Veresegyház, Nap utca 14/A alatti Zeneiskola épülete) 26395/73735 hányadban
     + Veresegyház belterület 3542/4 hrsz-ú ingatlanon (2112 Veresegyház, Mogyoródi utca 5-7.) 704622/732802 hányadban
2. A képviselő-testület megbízza és felhatalmazza a Dunakeszi Tankerület Központ képviseletében eljáró és általa megbízott ügyvédet, hogy a Dunakeszi Tankerületi Központ vagyonkezelői jogának PMKH Gödöllői Járási Hivatal Földhivatali Osztályához történő bejelentése ügyében eljárjon.

Határidő: 2016.12.31.

Felelős: Polgármester

**7.számú határozati javaslat:**

1. Veresegyház Város Önkormányzata vagyonkezelői jogot alapít (és feltétlen és visszavonhatatlan hozzájárulását adja, hogy az ingatlan-nyilvántartásba bejegyzésre kerüljön) a Veresegyház Város Önkormányzat Gazdasági Műszaki Ellátó Szervezet (székhelye: 2112 Veresegyház, Sport u. 4, törzskönyvi azonosító száma: 391975) javára az alábbi ingatlanok itt feltüntetett vagyonkezelési értékének arányában:

* Veresegyház belterület 1 hrsz-ú ingatlanon (2112 Veresegyház, Fő út 77-79.) 10782/617989 hányadban,
* Veresegyház belterület 1633 hrsz-ú ingatlanon (2112 Veresegyház, Nap utca 14/A alatti Zeneiskola épülete) 3801/73735 hányadban és a
* Veresegyház belterület 3542/4 hrsz-ú ingatlanon (2112 Veresegyház, Mogyoródi utca 5-7.) 28180/732802 hányadban.

1. A képviselő-testület megbízza és felhatalmazza Veresegyház Város Önkormányzatának képviseletében eljáró Dr. Papp Dávid József ügyvédet, hogy a Veresegyház Város Önkormányzata Gazdasági Műszaki Ellátó Szervezet vagyonkezelői jogának PMKH Gödöllői Járási Hivatal Földhivatali Osztályához történő bejelentése ügyében járjon el.

Határidő: 2016.12.31.

Felelős: Polgármester

**8.számú határozati javaslat:**

1. Veresegyház Város Önkormányzata feltétlen és visszavonhatatlan hozzájárulását adja ahhoz, , hogy a Veresegyház belterület 1 hrsz-ú és a Veresegyház belterület 3542/4 hrsz-ú ingatlan tulajdoni lapján a Fabriczius József Általános Iskola 1/1 hányadú vagyonkezelői joga (59857/2012.08.08. bejegyző határozatszámon) és a Veresegyház belterület 1633 hrsz-ú ingatlan tulajdoni lapján a Lisznyai Szabó Gábor Zeneiskola Alapfokú Művészetoktatási Intézmény 30196/73735 hányadú, (59849/2/2012.08.08. határozatszámon) szereplő vagyonkezelői joga törlésre kerüljön.
2. A képviselő-testület megbízza és felhatalmazza a Dunakeszi Tankerület Központ képviseletében eljáró és által megbízott ügyvédet, hogy PMKH Gödöllői Járási Hivatal Földhivatali Osztályánál a fenti földhivatali határozatszámokon feltüntetett vagyonkezelői jogok törlése ügyében járjon el.

Határidő: 2016.12.31.

Felelős: Polgármester