Ikt. szám: **9073**/2016**.**

**2017. évi ellenőrzési terv**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet előírásai alapján, - a kockázatelemzést követően - a belső ellenőrzési vezető elkészítette az önkormányzat stratégiai, és a polgármesteri hivatal éves ellenőrzési tervét.

Az éves ellenőrzési terv :

1. A terv készítését megalapozó elemzések és a kockázatelemzés eredményének összefoglaló bemutatása:

A belső ellenőrzés a kockázatelemzést a főbb folyamatok, a hivatal ellenőrzési köre alá eső intézmények és szervezetek, valamint a várható (tervezett) legnagyobb volumenű fejlesztések területére, és a vezetői interjúk által javasolt témákra terjesztette ki. Az elemzés célja az, hogy felmérje a költségvetési szervek tevékenységében és belső kontrollrendszerében rejlő kockázatokat.

A kockázat a tevékenység és gazdálkodás tekintetében mindazon elemek és események bekövetkezésének valószínűsége, amelyek hátrányosan érinthetik a szerv működését, az alapvető cél elérését.

Az önkormányzat alapvető célja a város működőképességének biztosítása, intézmények zavartalan működése a megszokott színvonalon.

Ennek fenntartása - tekintettel az intézményrendszer méretére, összetettségére, a városi igények folyamatos, emelkedő színvonalú kielégítésére, - az átlagostól magasabb színvonalú szolgáltatás miatt magasabb kiadási szintet jelent. A jogszabályok, állami döntések az önkormányzat által ellátandó feladatok egyre nagyobb részénél változásokat hoznak (intézményrendszer szakmai és üzemeltetési feladatai, finanszírozása).

Jelen kockázatelemzés során az ellenőrzés figyelembe vette az önkormányzat gazdasági programjában (ciklusprogram), a reorganizációs programban, valamint a 2016. évi költségvetésben szereplő, áthúzódó feladatokat. Továbbá az előző évi ellenőrzési tervből átjövő feladatokat.

A belső ellenőrzés a folyamatgazdák (osztályvezetők) bevonásával felmérte az egyes területeket érintő főbb célokat, terveket, a kockázati tényezőket.A folyamatok felmérésével meghatározásra kerülnek a prioritások, és a kockázati palettáról, az értékelést követően - táblázatrendszerben történik, a főbb kockázati kritériumok felmérésével - kiválasztásra kerülnek az éves terv feladatai. A magas kockázatú területeket évente célszerű ellenőrizni, az ellenőrzési kapacitás függvényében. Az önkormányzat jövő évi tervei (fejlesztések, stb.) csak a költségvetés elfogadását követően válnak ismertté. Így annak pontos tervezése, hogy mely beruházások kezdődnek, amelyekkel a belső ellenőrzésnek foglalkoznia kell, most még csak feltételesen tervezhető.

Fent említett kockázatelemzés alapján, valamint a kontrollkörnyezet vizsgálata során megállapítást nyert, hogy a gyorsan változó külső - gazdasági és jogi- környezet, és a város által felvállalt új feladatok, fejlesztések jelentős hatást gyakorolnak az önkormányzat és az intézmények működésére, és a jövőbeli elkötelezettségekre. A tervek év közben sokszor változáson mennek keresztül, de a beruházások nagyságrendjével a finanszírozási kockázat is emelkedik (fedezetének biztosítása, előirányzatok emelkedése /átcsoportosítása, többnyire újabb hitel felvétele).

Ezzel együtt az ingatlanok vásárlása, az úthálózat, intézményrendszer, és az iparterületek fejlesztése a vagyonelemek számának és értékének jelentős ütemű emelkedését eredményezik, évről évre.

A pénzügyi egyensúlyi helyzet fenntartása /megteremtése érdekében viszont szükséges a fejlesztési célok, prioritásának felvázolása, a források biztonságos tervezésével, pontos költségvetés készítésével. A jelenleg zajló kormányzati döntések jelentős hatást gyakorolnak az önkormányzatok működésére; az intézmények átadását követően a város jelentős összegű hozzájárulást kell fizessen az intézmények fenntartásához. Másrészt a központi bérminimum emelkedés költségvonzatainak forrása sem bizonyos (önkormányzat terhe lesz, vagy állami költségvetésből fedezik). Ezen túl a helyi ipatűzési adó jelentős mértékű csökkenése is érinti a bevétel oldalt.

Ezekre is tekintettel, ez átmeneti időszakban, a költségvetésig – illetve a hitelkeret engedélyezéséig - nem javasolt újabb beruházások, kötelezettségek felvállalása.

A költségvetési szerv vezetője (jegyző) köteles kockázatkezelési rendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását. A helyi önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős. Ennek érdekében az önkormányzati döntéshozásban a döntés-előkészítő tevékenységnek is kiemelkedő szerepe van. A negatív pénzügyi kockázatok elhárítása, és a pénzügyi egyensúly megtartása tehát közös feladat.

A belső ellenőrzés a jövő évre a 3 db, előző évről áthozott ellenőrzésen kívül tervezi a közös finanszírozású építési-beruházási projektek összevont, részleges vizsgálatát; az intézmények létszám-és bér kereteinek ellenőrzését; tekintettel az intézmény-működtetés átadására.

A védőruha juttatás és magántelefonok használatának ellenőrzésére a költségvetési irányelvek egységes alkalmazása, valamint a jogszabályi keretek betartása miatt kerül sor. A helyiség bérbeadási tevékenység ellenőrzése a díjak mértéke, megállapítása, összehasonlítása miatt aktuális. A jövő évi munka nagy része tehát a több intézménynél végzett téma ellenőrzés keretében zajlik majd. Az önkormányzat által nyújtott támogatások ellenőrzési kötelezettsége az Áht. előírásaiból adódik, jövő évre áthúzódó feladatok között szerepel majd.

1. A bizonyosságot adó tevékenységhez rendelkezésre álló és a szükséges ellenőri kapacitás tervezése, a mellékelt táblázat szerint.

A hivatal belső ellenőrének kapacitás-adatait a mellékelt táblázatok szemléltetik. A kapacitásból fedezni kell a tervezett-, valamint a soron kívüli ellenőrzések munkaidő-szükségletét, a tanácsadói tevékenységet, a képzések időigényét, és az egyéb tevékenységeket (pl. nyilvántartások, beszámoló, tervezés, stb.).

Az ellenőrzési kapacitás az ellenőrizendő feladatok ellátásához ideiglenes kapacitás-kiegészítést, szükség esetén külső szakértő igénybevételét tervezi, amelyhez kérem a hivatal és az önkormányzat vezetői részéről a támogatást.

1. Az ellenőrzési terv elkészítése során felhasznált kimutatások, elemzések, egyéb dokumentumok felsorolása:
   * + - Az önkormányzat 2016. évi költségvetése - az áthúzódó fejlesztési célokhoz,
       - a 2016. 09.30-i előirányzat-módosítás, teljesítés adatai
       - a gazdasági program (ciklusprogram), reorganizációs program / az áthúzódó, tervezés alatt lévő fejlesztések, feladatok felméréséhez/
       - a több éves kihatással járó döntések számszerűsítése,
       - a fentiek figyelembevételével készített kockázatértékelő táblázat.
2. **A tervezett feladatok felsorolása:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ssz*** | ***Ellenőrzött szerv*** | ***Az ellenőrzés célja*** | ***Ellenőrzés tárgya*** | ***Ellenőri kapacitás (munkanap) belső/külső*** | | ***Ellenőrzés típusa*** | ***Az ellenőrzés tervezett ütemezése*** | ***Ellenőrizendő időszak*** |
|  |  |  |  | *belső* | *külső* |  |  |  |
| 1. | Önkormányzat által **támogatott szervezetek** | A Városi Önkormányzat által nyújtott támogatások felhasználása rendeltetés szerűen történt-e? | Megállapodás, pénzfelvétek, elszámolások (beszámolók, pénzügyi jelentések és számviteli dokumentumok) | 2016: 4 nap, 2017: 10 nap | 2016: 5 nap, 2017:2 nap | pénzügyi-teljesítmény ellenőrzés | 2016. december- 2017. január hó | 2015-2016. év |
| 2. | Intézmények | Magántelefon használat intézményi keretei, jogszabályok (SZJA törvény) betartása, költségvetési irányelvek kiegészítése | kimutatások, pénzügyi nyilvántartások / szabályzat | 11 | 4 | szabályszerűségi | 2017. január-február | 2016. évi kifizetések |
| 3. | Intézmények | A védőruha juttatás szabályossága, költségvetési irányelvek és jogszabályok betartása | kifizetések dokumentumai, pénzügyi listák, számlák | 10 | 4 | szabályszerűségi | 2017. január-február | 2016. évi kifizetések |
| *4.* | *Önkormányzat és hivatal* | *beszámoló: éves ellenőrzési jelentés és összefoglaló jelentés elkészítése / és nyilvántartások* | | *6\** | *2\** | *egyéb tevékenység* | *2017. február* | *2016.* |
| 5. | Önkormányzati intézmények | Az intézményi létszámkeretek indokoltsága, a bérek megállapítása, finanszírozási forrás vizsgálata | létszám és bér kimutatások vizsgálata, a működtetési feladatok változására tekintettel | 17 | 7 | pénzügyi-szabályszerűségi | 2017. március-április | 2016. év /2017. év költségvetés |
| ***ssz*** | ***Ellenőrzött szerv*** | ***Az ellenőrzés célja*** | ***Ellenőrzés tárgya*** | ***Ellenőri kapacitás (munkanap) belső/külső*** | | ***Ellenőrzés típusa*** | ***Az ellenőrzés tervezett ütemezése*** | ***Ellenőrizendő időszak*** |
|  |  |  |  | *belső* | *külső* |  |  |  |
| 6. | Polgármesteri Hivatal/Igazgatási Osztály | A bizonylatkezelés módja a jogszabályi előírások betartásával történik-e? | A közterület-felügyelet ügyintézési dokumentumainak vizsgálata. | 8 | 5 | szabályszerűségi | 2017. május | 2014-2016. |
| 7. | Önkormányzat és Művelődési ház | A helyiség bérbeadás ármegállapításának és beszedésének rendszere, a rezsi költségek téríttetése | szerződések és pénzügyi kimutatások, bizonylatok | 17 | 3 | pénzügyi-szabályszerűségi | 2017. június-augusztus | 2015-2016. |
| *8.* | *Önkormányzat* | *kockázatelemzés a tervezéshez* | | *5\** | *1\** | *rendszer* | *2017. október- november* | *2017.* |
| *9.* | *Önkormányzat* | *stratégiai ellenőrzési terv felülvizsgálata* | | *3\** | *1\** | *egyéb tevékenység* | *2017. november* | *-* |
| *10.* | *Önkormányzat* | *2017. évi ellenőrzési terv elkészítése* | | *8\** | *3\** | *egyéb tevékenység* | *2017. november* | *-* |
| 11. | Önkormányzat | Építési beruházások *(sportcsarnok / gimnázium / EGYMI iskola)* kivitelezésének, a folyamat pénzügyi lebonyolításának vizsgálata | A közös beruházások finanszírozása, megállapodások | 17 | 8 | pénzügyi | 2017. december | 2016-2017. |
| **Ö S S Z E S E N: ellenőrzési munkanapok belső+külső** | | | | **90** | **33** | **= 123 nap** | | |
| egyéb tevékenység munkanapjai | | | | 22 | 7 | = 29 nap | | |

\*Az egyéb tevékenységek munkanapjaiból.

1. A tanácsadói tevékenységhez, a soron kívüli ellenőrzésekhez, a képzésekhez és az egyéb tevékenységekhez szükséges kapacitás tervadatok a mellékelt 3, sz. kapacitás táblázatban (tevékenységek) kerülnek bemutatásra. A soron kívüli időkeret lehetőséget ad arra, hogy az év közben jelentkező új ellenőrzési feladatok esetén, vagy fenti konkrét feladatok időkeretein túl kell a vizsgálatokat lefolytatni.
2. Az ellenőrzési ütemterv módosítására lehetőség van a Ber. szerint, a költségvetési szerv vezetőjének engedélyével.

Veresegyház, 2016. november 30.

|  |  |
| --- | --- |
| **Készítette:** | **Jóváhagyta:** |
| Nagy Mónika | Garai Tamás |
|  |  |
| belső ellenőrzési vezető | jegyző |

**Veresegyházi Polgármesteri Hivatal**

Ikt. szám: 9073/2016. **4. sz. melléklet**

**Az éves ellenőrzési terv végrehajtásához szükséges kapacitás megállapítása**

|  |  |  |  |  |
| --- | --- | --- | --- | --- |
| **Srsz.** | **Megnevezés** | **Átlagos munkanapok száma / fő** | **Létszám (fő)** | **Ellenőri napok száma összesen (Átlagos munkanapok száma × Létszám)** |
| **1.** | **Bruttó munkaidő** |  |  | **260** |
| **2.** | **Kieső munkaidő** |  |  | **75** |
| **3.** | Fizetett ünnepek |  |  | **9** |
| **4.** | Fizetett szabadság (átlagos) |  |  | **36** |
| **5.** | Átlagos betegszabadság |  |  | **30** |
| **6.** | **Nettó munkaidő (rendelkezésre álló kapacitás, ):** |  | | **185** |
| **7.** | Tervezett ellenőrzések végrehajtása |  | | **90** |
| **8.** | Soron kívüli ellenőrzés | **40** |
| **9.** | Tanácsadói tevékenység | **10** |
| **10.** | Képzés | **5** |
| **11.** | Egyéb tevékenység kapacitásigénye | **40** |
| **12.** | **Összes tevékenység kapacitásigénye** | **185** |
| 13. | Külső szakértők (speciális szakértelem) igénybevétele | *0* |
| **14.** | **Ideiglenes kapacitás kiegészítés (külső szolgáltató által)** | *40* |