

**Veresegyház Város Polgármestere**

2112 Veresegyház, Fő út 35. Tel: 28 – 588-600 Fax: 28 – 588-646

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

**a Képviselő-testület 2016. december 13-i rendes / rendkívüli ülésére**

**Tárgy:** köznevelési alapfeladatokat ellátó köznevelési intézmény Ceglédi Tankerületi Központ részére történő ingyenes vagyonkezelésbe adásához kapcsolódó szerződések elfogadása

**Készítette:** az előterjesztést: Balogh Ildikó igazgatási ügyintéző

az előzetes anyagokat: Sipos Zsuzsanna társulási referens

**Látta és ellenjegyzi:** Garai Tamás jegyző

**Tárgyalja:** Pénzügyi Bizottság

Ügyrendi, Jogi és Közbiztonsági Bizottság

Az előterjesztés **nyílt/zárt** ülésen tárgyalható

A döntés elfogadásához **egyszerű/minősített** többség szükséges

**E L Ő T E R J E S Z T É S**

**Tárgy:** köznevelésialapfeladatokat ellátó köznevelési intézmény Ceglédi Tankerületi Központ részére történő ingyenes vagyonkezelésbe adásához kapcsolódó szerződések elfogadása

**Tisztelt Képviselő-testület!**

„A nemzeti köznevelésről” szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról (továbbiakban: köznevelési intézmény(ek).

A köznevelési intézmények vonatkozásában az Önkormányzat a működtetési feladatokat 2016. december 31. napjáig látja el.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg.

Ennek végrehajtásához „az állami köznevelési közfeladat ellátásában fenntartóként részt vevő szervekről, valamint a Klebelsberg Központról” szóló 134/2016. (VI. 10.) Korm. rendelet (a továbbiakban: Korm. rendelet) került kibocsátásra, melynek alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei kiválnak, és a Korm. rendeletben meghatározott tankerületi központba olvadnak be, a KLIK központi szerve 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja az Átvevő Tankerületi Központ. Veresegyház város esetében – ezen előterjesztésben feltüntetett intézmény vonatkozásában – a jogutód tankerületi központ a Ceglédi Tankerületi Központ lesz.

2017. január 1-jétől az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézményeknek (az Nkt. 76. §-ban meghatározott) a működtetésével kapcsolatos jogviszonyokból származó jogok és kötelezettségek a tankerületi központot illetik meg, illetve terhelik.

Az Nkt. 99/H. § (1) bekezdése szerint 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül.

A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

A fentiek alapján az Átvevő Tankerületi Központ és Veresegyház Város Önkormányzata vagyonkezelési szerződést (1.sz. melléklet), továbbá az Nkt. 99/H. § (3) bekezdése alapján egyidejűleg átadás-átvételi megállapodást (*a Veresegyház Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről)*  (2. sz. melléklet) kötnek egymással, melyben meghatározzák az Átvevő ingyenes vagyonkezelésébe kerülő ingó és ingatlan vagyonelemek körét.

Veresegyház Város Önkormányzata köt szerződést a Veresegyházi Kistérség Önkormányzatainak Többcélú Társulása által működtetett Pest Megyei Pedagógiai Szakszolgálat Gödöllői Tagintézménye Veresegyházi Telephelye (továbbiakban: Pedagógiai Szakszolgálat) működtetésének a Tankerülethez történő átadása vonatkozásában a Társulás által adott felhatalmazás alapján (3. sz. melléklet).

Ceglédi Tankerületi Központhoz kerül vagyonkezelésbe átadásra a jelen előterjesztésben érintett köznevelési intézmény az itt megjelölt épület vonatkozásában:

|  |  |  |
| --- | --- | --- |
| Sorszám | Ingatlan címe (irányítószám település, cím) | Helyrajzi szám |
| 1 | 2112 Veresegyház, Kálvin utca 6.  1/1 hányadban | 1530 |

Megjegyzendő, hogy az érintett épületben van a székhelye a Veresegyházi Egységes Gyógypedagógiai és Módszertani Intézménynek (továbbiakban: EGYMI), mely köznevelési intézmény nem a Ceglédi Tankerületi Központhoz kerül átadásra, hanem a Dunakeszi Tankerületi Központhoz. Az EGYMI keretein belül folyó köznevelési munka azonban nem ebben az épületben, hanem Veresegyház Város Önkormányzatának tulajdonában lévő további épületekben folyik. A Veresegyházi Egységes Gyógypedagógiai és Módszertani Intézmény ingóságait, kötelezettségvállalásait, követeléseit, átkerülő alkalmazottait szintén a Dunakeszi Tankerületi Központ részére kell átadni.

Veresegyház Város Önkormányzata feltétlen és visszavonhatatlan hozzájárulását adja ahhoz, hogy a Ceglédi Tankerületi Központ vagyonkezelésébe kerülő ingatlan vonatkozásában a Ceglédi Tankerületi Központ vagyonkezelői joga az alábbi arányban bejegyzésre kerüljön:

Veresegyház belterület 1530 hrsz-ú ingatlanon (2112 Veresegyház, Kálvin u. 6.) 1/1 hányadban.

A vagyonkezelési szerződésben a vagyonkezelési jogok alapításához a Ceglédi Tankerületi Központ is visszavonhatatlan hozzájárulását adja.

Kérem a tisztelt Képviselő-testületet fentiek megvitatására és a határozati javaslatok elfogadására!

Veresegyház, 2016. december 12.

**Pásztor Béla**

polgármester

**1. számú határozati javaslat:**

1. Veresegyház Város Önkormányzata a Ceglédi Tankerületi Központtal 2017. január 1-i hatállyal vagyonkezelési szerződést köt (1.sz. melléklet) a Nkt. 74.§ (1) bekezdése szerinti köznevelési intézmény (Pedagógiai Szakszolgálat) ingyenes vagyonkezelésbe adására az alábbi ingatlant illetően az itt meghatározott – a Ceglédi Tankerületi Központot megillető - vagyonkezelési jog arányának figyelembe vételével:

|  |  |  |
| --- | --- | --- |
| **Sorszám** | **Ingatlan címe (irányítószám település, cím)** | **Helyrajzi szám** |
| 1 | 2112 Veresegyház, Kálvin utca 6.  1/1 hányadban | 1530 |

1. A képviselő-testület megbízza és felhatalmazza a polgármestert a „Vagyonkezelési szerződés” (1. sz. melléklet) aláírására.

Határidő: 2016.12.15.

Felelős: Polgármester

**2. számú határozati javaslat:**

1. Veresegyház Város Önkormányzata a Ceglédi Tankerületi Központtal átadás-átvételi megállapodást (*a Veresegyház Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről)* (2. sz. melléklet) köt, melyben meghatározzák a Ceglédi Tankerületi Központ ingyenes vagyonkezelésébe kerülő ingó és ingatlan vagyonelemek körét.
2. A képviselő-testület megbízza és felhatalmazza a polgármestert a „Megállapodás a Veresegyház Város Önkormányzat által működtetett – az 1. pontban hivatkozott – köznevelési intézmény állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről”(2. sz. melléklet) aláírására.

Határidő: 2016.12.15.

Felelős: Polgármester

**3. számú határozati javaslat:**

1. Veresegyház Város Önkormányzata feltétlen és visszavonhatatlan hozzájárulását adja ahhoz, hogy a Ceglédi Tankerületi Központ vagyonkezelésébe kerülő ingatlan vonatkozásában a Ceglédi Tankerületi Központ vagyonkezelői joga az alábbi arányban bejegyzésre kerüljön:

Veresegyház belterület 1530 hrsz-ú ingatlanon (2112 Veresegyház, Kálvin utca 6.) 1/1 hányadban.

1. A képviselő-testület megbízza és felhatalmazza a Ceglédi Tankerület Központ képviseletében eljáró és általa megbízott ügyvédet, hogy a Ceglédi Tankerületi Központ vagyonkezelői jogának PMKH Gödöllői Járási Hivatal Földhivatali Osztályához történő bejelentése ügyében eljárjon.

Határidő: 2016.12.31.

Felelős: Polgármester